ຕົວແທນຈາກກົມກວດກາ, ກະຊວງໂຍທາທິການ ແລະ ຂົນສົ່ງ, ພ້ອມດວ້ຍ ອົງການກວດກາລັດຖະບານ ແລະ ຕ້ານການສໍ້ລາດບັງຫຼວງ ໄດ້ພົບປະກັບ ທ່ານ ລິຊາດ ພິລິບປາກ, ປະທານສະຖາບັນຊ່ວຍເຫຼືອທາງດ້ານກົດໝາຍ ແລະ ວິຊາການ (ILSTA) ແລະ ທ່ານ ຈອນ ຄອນນໍລີ, ຜູ້ອຳນວຍການສະຖາບັນ ILSTA, ເພື່ອປຶກສາຫາລືກ່ຽວກັບການຮ່ວມມືໃນກິດຈະກຳເສີມຂະຫຍາຍຂໍ່ມູນເພື່ອຕ້ານການສໍ້ລາດບັງຫຼວງ.
ສະຖາບັນ ILSTA ຮູ້ສຶກເປັນກຽດ ທີ່ໄດ້ຮ່ວມມືຄຽງຄູ່ກັບອົງການກວດກາລັດຖະບານ ແລະ ຕ້ານການສໍ້ລາດບັງຫຼວງໃນ ສປປ ລາວ ໃນການສະໜັບສະໜຸນ ໂປດສເຕີ ຈຳນວນ 200 ແຜ່ນກ່ຽວກັບ 4 ຮູບແບບຂອງການສໍ້ລາດບັງຫຼວງ ແລະ ມອບວິດີໂອສັ້ນໃຫ້ຂໍ້ມູນເພື່ອຕ້ານການສໍ້ລາດບັງຫຼວງ ໃຫ້ແກ່ກົມກວດກາ ຈາກກະຊວງໂຍທາທິການ ແລະ ຂົນສົ່ງ, ເພື່ອເປັນເຄື່ອງມືໃນກິດຈະກຳການຕ້ານການສໍ້ລາດບັງຫຼວງໃນອານາຄົດຂ້າງໜ້າ.
ສະຖາບັນ ILSTA ຈະສືບຕໍ່ພັດທະນາສາຍສຳພັນອັນດີ, ການຮ່ວມມື ແລະ ການສະໜັບສະໜຸນ ຄູ່ພາຄີຂອງພວກເຮົາ ແລະ ບັນດາໜ່ວຍງານຕ່າງໆໃຫ້ບັນລຸເປົ້າໝາຍໃນການຕ້ານການສໍ້ລາດບັງຫຼວງໃນ ສປປ ລາວ.